**ԱՄՓՈՓԱԹԵՐԹ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2021-2023 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2021 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅԱՆ ՎԵՐԱԲԵՐՅԱԼ ՓՈԽՎԱՐՉԱՊԵՏՆԵՐ՝ ՄՀԵՐ ԳՐԻԳՈՐՅԱՆ և ՀԱՄԲԱՐՁՈՒՄ ՄԱԹևՈՍՅԱՆԻ ԳՐԱՍԵՆՅԱԿՆԵՐԻ ԴԻՏԱՐԿՈՒՄՆԵՐԻ**

|  |
| --- |
| **Փոխվարչապետ Մհեր Գրիգորյան գրասենյակի դիտարկումների վերաբերյալ** |
| 1.Իրավական ակտերում փոփոխություններ և լրացումներ կատարելու, ինչպես նաև իրավական ակտերում առկա բացերը լրացնելու, մեխանիզմները լավարկելու, նոր իրավական ակտերի նախագծեր մշակելու և ներկայացնելու գործառույթը հանդիսանում է քաղաքականություն իրականացնող մարմնի ամենօրյա գործառույթ, հաշվետվության մեջ վերջինիս թվարկումը կարծում ենք նպատակահարմար չէ և ծանրացնում է հաշվետվությունը, փոխարեն կարելի է թվարկել թե ինչպես են բարելավել պրոցեսները, մեխանիզմները և այլն:**Առաջարկվում է հանել հաշվետվությունից մշակված և հաստատված իրավական ակերի թվարկումները:** | Ընդունվել է, խմբագրվել է: |
| **2.** Հավելվածի 10-րդ կետի 1-ին ենթակետի ա) պարբերության համաձայն մասնավորեցվել է «Արաբկիր» բժշկական համալիր-երեխաների և դեռահասների առողջության ինստիտուտ» ՍՊԸ-ի 5,6 %-ով պետական բաժնեմասը: Ընդ որում, Հայաստանի Հանրապետության կառավարության 2021 թվականի փետրվարի 4-ի N125-Ա որոշմամբ առաջին անգամ ներկայացվել են մասնավորեցման գնահատված արժեքով՝ 574, 356.9 հազար հայկական դրամով, մասնավորեցումը չի կայացել։ Երկրորդ անգամ բաժնեմասը ներկայացվել է մասնավորեցման գնահատված արժեքի 75 %-ով, մասնավորեցումը նույնպես չի կայացել։ Երրորդ անգամ ընկերության պետական բաժնեմասը ուղղակի վաճառքի ձևով մասնավորեցվել է ընկերությանը՝ գնահատված արժեքի 50%-ով՝ 287,178.4 հազար հայկական դրամով:Համաձայն 10-րդ կետի 2-րդ ենթակետի՝ ) հաշվետու ժամանակաշրջանում մասնավորեցման են ներկայացվել հետևյալ ընկերությունների պետական սեփականություն հանդիսացող բաժնետոմսերը (բաժնեմասը).ա) Հայաստանի Հանրապետության կառավարության 2020 թվականի դեկտեմբերի 3-ի N 1982-Ա և 2021 թվականի ապրիլի 15-ի N 568-Ա որոշումների համաձայն` «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ի 100% պետական սեփականություն հանդիսացող բաժնետոմսերի մասնավորեցման նպատակով անցկացված 2 մրցույթները չեն կայացել՝ հայտ չլինելու պատճառով: Առաջին անգամ մրցույթով մասնավորեցման ներկայացնելու ժամանակ նվազագույն գին սահմանվել է բաժնետոմսերի գնահատված արժեքի 100 %-ը, իսկ երկրորդ մրցույթի ժամանակ՝  75 %-ը։ Ընկերության բաժնետոմսերը մասնավորեցման ներկայացնելու նպատակով ներկայումս կրկին շրջանառության մեջ է դրվել մասնավորեցման մասին Հայաստանի Հանրապետության կառավարության որոշման նախագիծ:**Այս մասով կարելի է եզրահանգել հետևյալում՝ գնահատված արժեքների մեխանիզմները չեն արտահայտում իրական շուկայական պատկեր, 50 տոկոս շեղման պարագայում կարծում ենք պետք է քայլեր ձեռնարկել գնահատման մեթոդների վերանայման ուղղությամբ:** | Պարզաբանում` Ընկերությունների գնահատումը իրականացվում է օրենսդրությամբ սահմանաված կարգով հաստատված ստանդարտների համաձայն, իսկ մասնավորեցվող պետական գույքի գինը «Պետական գույքի մասնավորեցման (սեփականաշնորհման) մասին» ՀՀ օրենքի 25-րդ հոդվածի համաձայն՝ ձևավորվում է մասնավորեցման արդյունքում: |
| **3.** 17-րդ կետի համաձայն Ծրագրի հավելված N 3-ի ցանկում ընդգրկված կազմակերպությունների տնտեսական գործունեության հիմնական ցուցանիշների վերլուծության հետ կապված՝ Ծրագրով նախատեսված միջոցառումների կատարման մասով Հայաստանի Հանրապետության կառավարության 2017 թվականի հոկտեմբերի 5-ի N 1262-Ն որոշմամբ (այսուհետ՝ Որոշում) հաստատված կարգի համաձայն իրականացվել են հետևյալ աշխատանքները.1) Որոշման հավելված N1-ի համաձայն Կոմիտեի կողմից իրականացվել է 50% և ավելի պետական մասնակցությամբ առևտրային կազմակերպությունների 2021 թվականի առաջին կիսամյակի և 2020 թվականի տարեկան տվյալների հիման վրա ֆինանսատնտեսական վիճակի դիտարկումներ և վերլուծություններ: Վերլուծության արդյունքներն ամփոփ տեղեկանքների տեսքով ներկայացվել են Վարչապետին և ՀՀ ֆինանսների նախարարություն,2) Որոշման հավելված N4-ի համաձայն՝ 2020 թվականից իրականացվել է կազմակերպությունների գործունեության արդյունավետության որոշում, գործադիր մարմինների ղեկավարների կատարած աշխատանքի գնահատում: Արդյունքում, համապատասխան առաջարկություններ է ուղարկվել կազմակերպությունների կառավարումն իրականացնող լիազոր մարմիններ։**Առաջարկ: Իրականացված վերլուծությունների բովանդակային մասը բացահայտված չէ, առաջարկվում է այս մասում նաև նշել արձանագրված արդյունքները:** |  ՀՀ կառավարության 2017 թվականի հոկտեմբերի 5-ի թիվ 1262-Ն որոշման հավելված N 4-ով հաստատված կարգի համաձայն իրականացվող կազմակերպությունների գործունեության արդյունավետության որոշման, գործադիր մարմինների ղեկավարների կատարած աշխատանքի գնահատման ժամանակ կիրառվող ցուցանիշների համակարգը՝ կախված կազմակերպության գործունեության բնույթից, հնարավորություն չի տվել ամբողջությամբ և ճշգրիտ գնահատել կատարված աշխատանքները և հետևաբար նախատեսվում է փոփոխություն կատարել նշված կարգում։Առաջարկը՝ ընդունվել է:Նախագծում ներառվել է Կոմիտեի կողմից իրականացված 50% և ավելի պետական մասնակցությամբ առևտրային կազմակերպությունների 2021 թվականի առաջին կիսամյակի տվյալների հիման վրա ֆինանսատնտեսական վիճակի դիտարկումներ և վերլուծությունների վերաբերյալ արձանագրված արդյունքները: |
| **4.** Հաշվետվությամբ պարզաբանված չեն՝Մասնավորեցված, օտարված, նվիրաբերված, վարձակալությամբ ինչպես նաև անհատույց օգտագործման իրավունքով տրված օբյեկտների գնորդների, նվիրառուների, վարձակալների և օգտագործողների կողմից, ծրագրային ժամանակահատվածի (2021-2023թթ.) ընթացքում ստանձնած ներդրումային պարտավորությունների կատարման մոնիտորինգի մեխանզիմները, այդ թվում Կոմիտեի կողմից հավաստիացումներ ստանալու ընթացակարգերը, և ներդրումային ծրագրերի դեպքում ներդրողների կողմից 2021 թվականի պարտավորությունների չկատարման հիմքով պարտավորությունների ժամկետների հետաձգումները, որոնք պետության տեսանկյունից ֆինանսական հետևանքներ են առաջացնում, մասնավորապես նոր աշխատատեղերի ստեղծում (օրինակ՝ «Ավելիաց» ՍՊԸ-ի պարտավորության կատարման ժամկետի հետաձգում, «Դամալա Գրուպ» ՍՊԸ-ի 5 մլն ԱՄՆ դոլար ներդրման և 350-450 աշխատատեղերի ստեղծման պարտավորության հետաձգում, «Բասենի Գովք» ՍՊԸ-ի մասով նշված է ներդրման պարտավորության կատարումը և նշված չէ աշխատատեղերի ստեղծման մասով 100-150 աշխատատեղի մասով ինչ է արված, «Հայաստանի ֆուտբոլի ֆեդերացիա» իրավաբանական անձանց միավորման շուրջ 628 մլն ՀՀ դրամ ներդրման պարտավորության ժամկետի հետաձգում և այլն), դրամական միջոջների ներդրումների կատարում և այլն:**Քանի որ առկա չէ հավաստիացումներ ստանալու և մոնիտորինգ իրականացնելու մեխանիզմներ՝ Կոմիտեն հենվում է միայն ներդրող ընկերության կողմից վարձվող անկախ փորձագետի կողմից տրամադրված եզրակացության հիման վրա միայն, ուստի առաջարկվում է մշակել և ներդնել հավաստիացման հստակ մեխանիզմեր (օրինակ ՊԵԿ-ից ստանալ տեղեկատվություն հաշվետու ժամանակաշրջանում գրանցված աշխատակցիներ, մասով, ստացված հարկային հաշիվներ մասով և այլն):** | Պայմանագրերի կնքման և պայմանագրային պարտավորությունների հսկողության բաժնի կողմից (այսուհետ՝ Բաժին) կնքված պայմանագրերով ստանձնած պարտավորությունների կատարման նկատմամբ հսկողությունն իրականացնելու վերաբերյալ գործընթացը կարգավորված է Բաժնի կանոնադրությամբ:Պայմանագրային պատավորությունների կատարման վերաբերյալ հաշվետվությունն ընդունելու որևէ ձևաչափ սահմանված չէ օրենսդրությամբ: Ինչ վերաբերվում է մասնավորեցված, օտարված, նվիրաբերված, վարձակալության, ինչպես նաև անհատույց օգտագործման իրավունքով տրամադրված օբյեկտների գնորդների, նվիրաբերություն ստացողների, վարձակալների և փոխառուների կողմից հաշվետու ժամանակահատվածում պայմանագրերով ստանձնած պարտավորությունների կատարման վերաբերյալ հաշվետվությունների ընդունման մեխանիզմներին, ապա հայտնում ենք, որ պայմանագրերով նախատեսված պարտավորությունների կատարման վերաբերյալ տեղեկատվությունն իր մեջ ներառում է, անկախ գնահատողի կողմից ներկայացված հաշվետվությունը (որը պայմանագրի կողմը կարող է ներկայացնել իր հայեցողությամբ), պայմանագրեր, նախահաշիվներ, կատարողական ակտեր, ընդունման-հանձնման ակտեր, հարկային հաշիվներ, վճարման հանձնարարագրեր և այլ անհարժեշտ փաստաթղթեր: Գործարար ծրագրերով նախատեսված պարտավորությունները ընդունվում են նաև այլ փաստաթղթերով, ըստ գործունեության ուղղվածության (օրինակ՝ լուսանկարներ, տեսաերիզներ, հաշվետվություններ կատարված աշխատանքների վերաբերյալ և այլ փաստաթղթեր), որոնք ամփոփվում են պայմանագրի առարկա հանդիսացող տարածքում փաստացի տեղազննությամբ, որի վերաբերյալ կազմվում է համապատասխան արձանագրություն:Հայտնում ենք նաև, որ Կոմիտեն պայմանագրային պարտավորությունների կատարման վերաբերյալ ներկայացված փաստաթղթերի հավաստիությունը որոշելու նպատակով, ըստ անհրաժեշտության տեղեկատվություն է պահանջում տվյալ ոլորտը կարգավորող համապատասխան լիազոր մարմիններից (օրինակ՝ Հայասատանի Հանրապետության պետական եկամուտների կոմիտեից, Հայասատանի Հանրապետության ազգային վիճակագրական կոմիտեից և այլ պետական մարմիններից), իսկ պայմանագրային պարտավորությունների կատարման ժամկետները երկարաձգելու վերաբերյալ փոփոխություններն իրականացվում են ՀՀ կառավարության համապատասխան որոշումներով: |
| **5.** Վարձակալությամբ և անհատույց օգտագործման իրավունքով տրված օբյեկտների վարձակալների և օգտագործողների կողմից ստանձնած պարտավորությունների մասով որոշ դեպքերում, երբ որպես պարտավորություն է նշված պրոֆիլի գործունեություն իրականացնելու պարտավորություն, որպես արդյունք է նշված պարտավորությունները կատարվում են, ինչը մեր գնահատմամբ պետք է տեղի ունենա հստակ հավաստացմամբ: Օրինակ ՝ «Ռոբերտ Սահակյանցի անվան անիմացիոն արվեստանոց» ՀԿ-ի կողմից ստանձնած պարտավորություն է՝ դպրոց-ստուդիայի հիմնադրում և Կինոսրահի բացում և թանգարանի բացում: Նշված է որ պարտավորությունները կատարվում են: Հիմա անհասկանալի է թե դպրոց ստուդիան, կիոնոսրահի թանգարանը վերջիվերջո 2021 թվականի ընթացքում հիմնադրվել և բացվել են թե ոչ՞:**Առաջարկվում է ինչպես պարտավորությունների սահմանման այնպես էլ պարտավորություններ կատարման գործընթացները դարձնել հնարավորինս կոնկրետ չափելի և արդյունքների տեսանկյունից հստակ:**  |  «Ռոբերտ Սահակյանցի անվան անիմացիոն արվեստանոց» ՀԿ-ի (այսուհետ՝ Կազմակերպություն) կողմից ստանձնած պարտավորությունների կատարման (դպրոց-ստուդիայի հիմնադրում, կինոսրահի բացում և թանգարանի բացում) վերաբերյալ հայտնում ենք, որ վերջինիս կողմից տարածքն օգտագործվում է ներկայացված ծրագրին համապատասխան՝ հիմնադրվել է դպրոց-ստուդիա, կինոսրահ և թանգարան (անհրաժեշտության դեպքում կտրամադրվեն համապատասխան փաստաթղթերը): |
| **Փոխվարչապետ Համբարձում Մաթևոսյանի գրասենյակ** |
| **1.** Հայաստանի Հանրապետության կառավարության 2021 թվականի ապրիլի 1-ի N 458-Լ որոշման Ծրագրի հավելված N 3-ի ցանկում ընդգրկված կազմակերպությունների տնտեսական գործունեության հիմնական ցուցանիշների վերլուծության հետ կապված հաշվետվության 17-րդ կետում նշված է, որ վերլուծության արդյունքներն ամփոփ տեղեկանքների տեսքով ներկայացվել են Վարչապետին և ՀՀ ֆինանսների նախարարությանը, սակայն անդրադարձ չի կատարվել այն մասին, թե արտադրանքի, աշխատանքի, ապրանքների, ծառայությունների իրացումից 2021թ.ի ընթացքում կանխատեսված հասույթի քանի տոկոսն է հավաքագրվել: | ՀՀ կառավարության 2021թ-ի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշմամբ հաստատված հավելվածի «ՀՀ տարածքային կառավարման և ենթակառուցվածքներ նախարարություն» բաժնի 96.1-րդ կետի կատարումն ապահովելու համար նախատեսվում է մշակել «Հայաստանի Հանրապետության կառավարության 2017 թվականի հոկտեմբերի 5-ի N 1262-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծ։ Հաշվի առնելով, որ նախագծի ընդունումը պայմանավորված է պետական մասնակցությամբ առևտրային կազմակերպությունների գործունեության մշտադիտարկման և վերլուծության գործող ցուցանիշների համակարգը բարեփոխելու, կազմակերպությունների կառավարման որակը բարելավելու և գործունեության արդյունավետությունը բարձրացնելու անհրաժեշտությամբ, ապա պահանջվող ցուցանիշներ մեջ առաջարկվում է լրացուցիչ ներկայացնել նաև ապրանքի, արտադրանքի, ծառայությունների իրացումից հաշվետու տարվա համար կանխատեսված հասույթի չափը, որը հնարավորություն կտա վերլուծության արդյունքների ամփոփ տեղեկանքում վերլուծել, թե կանխատեսված հասույթի քանի տոկոսն է հավաքագրվել։ |
| **2.** Վարձակալությամբ և անհատույց օգտագործման իրավունքով տրված օբյեկտների վարձակալների և օգտագործողների կողմից ստանձնած պարտավորությունների մասով որոշ դեպքերում երբ որպես պարտավորություն է նշված պրոֆիլի գործունեություն իրականացնելու պարտավորություն, որպես արդյունք է նշված պարտավորությունները կատարվում են, ինչը, կարծում ենք, պետք է տեղի ունենա հստակ հավաստացմամբ:  | Ընդունվել է, խմբագրվել է: |